Etelä-Afrikka – Safari, Soweto ja Kapkaupunki 2016
Etelä-Afrikka – Safari, Soweto ja Kapkaupunki
29.12.2017-7.1.2017 10 päivää
Kapkaupunkia on sanottu yhdeksi maailman kauneimmista kaupungeista. Pöytävuorelta avautuu huikaisevan kaunis näkymä kohti Atlanttia ja myös vuoren toiselle puolelle Stellenboschin ja Paarlin vihreille ja hyvin hoidetuille viinitiloille. Hyväntoivonniemelle mentäessä kasvillisuus muuttuu, kun tuulen pieksämässä karussa maaperässä viihtyvät parhaiten vain pensasmaiset proteat ja kanervat.
4. päivä, maanantai Varhainen aamusafarimme alkaa auringon noustessa. Aamiaisen jälkeen on mahdollisuus tutustua omatoimisesti Pilanesbergin kupeessa sijaitsevaan Sun Cityn huvittelukeskukseen. Alue on rakennettu hulppeaan tyyliin upeine golfkenttineen ja mielikuvituksellisine rakennuksineen. Vesimaailmassa voi ajaa vesiskootterilla, liitää laskuvarjon varassa moottoriveneen perässä tai meloa. Alueella on myös Valley of the Waves, keinotekoinen hiekkaranta aaltokoneineen ja palmuineen. Kulttuurikylässä järjestetään näytöksiä, joissa eri heimot esittelevät kulttuuriaan. Sun Cityssä voi käydä perhosmaailmassa, lintupuistossa tai krokotiilifarmilla, jossa on n. 300 niilinkrokotiiliä.Matkanjohtaja auttaa tarvittavien varausten tekemisessä eri aktiviteetteihin ja sopii Bakubung Lodgen kanssa retken kuljetuksista. Retkestä aiheutuvat kustannukset ja pääsymaksut mieleisiin kohteisiin maksetaan itse paikan päällä. Iltapäivällä teemme puistoajon. (A, L, P)
5. päivä, tiistai Aamiaisen jälkeen ajamme bussilla Johannesburgiin ja tutustumme Sowetoon. Rotuerottelun aikoina mustat afrikkalaiset pakotettiin asumaan tietyillä alueilla kaupunkien laidoilla. Rotusorto ei kuitenkaan pystynyt lannistamaan afrikkalaisten elämänhalua eikä -iloa. Nämä joutomaille syntyneet slummit muuttuivat pian eläviksi yhteisöiksi, joissa oli omat yhteiskuntaluokkansa kauppiaineen ja käsityöläisineen. Rotusorron loputtua monet eivät halunneet enää muuttaa kotoaan. Näin slummeista tuli tunnustettuja kaupunginosia. Niistä yksi on Soweto, jossa nykyään asuu noin 3,5 miljoonaa ihmistä. Talojen kirjo on yllättävä, sillä vaikka alueella on edelleen runsaasti hökkeleitä, täältä löytyy myös todella hulppeita taloja, joissa asuu niin paikallisia tv-tähtiä, poliitikkoja kuin urheilijoitakin. Käymme Nelson Mandelan kotimuseossa. Mandela muutti tähän taloon Sowetossa jo vuonna 1946 ja palasi sinne myös vapauduttuaan vankilasta vuonna 1990. Museo on pieni ja sinne mahtuu vain 20 vierailijaa kerrallaan, joten joudumme mahdollisesti menemään museoon pienemmissä ryhmissä (lisätietoa:www.mandelahouse.co.za). Myöhään iltapäivällä lennämme Kapkaupunkiin. Majoitumme 4 yöksi hyvätasoiseen Commodore-hotelliin (★★★★). Hotelli sijaitsee aivan lähellä Waterfrontin aluetta, josta on muodostunut Kapkaupungin keskus lukuisine kauppoineen ja ravintoloineen. (A, L)
6. päivä, keskiviikko Hollantilaiset perustivat ensimmäisen siirtokunnan suojaisaan Table Bayn lahteen vuonna 1652. Intian kauppareiteillä purjehtivat laivat saivat näin tärkeän ruoka- ja vesivarastojen täydennyspaikan pitkillä matkoillaan. Tällä paikalla sijaitsee nykyisin Kapkaupunki, yksi maailman kauneimmista kaupungeista. Aloitamme kaupunkiin tutustumisen upealla tavalla nousemalla kaapelihissillä Pöytävuorelle (Huom! Säävaraus). Vuorelta avautuvat henkeäsalpaavan kauniit maisemat yli Kapkaupungin ja kauas etelään Hyväntoivonniemelle. Tämän jälkeen teemme vielä lyhyen kiertoajelun, jonka jälkeen meillä onkin jo aika kattava kuva tästä kauniista kaupungista. Iltapäivällä on mahdollisuus tehdä lisämaksullinen (30 e) retki Kapkaupungin edustalla sijaitsevalle surullisenkuuluisalle Robben Island -vankilasaarelle, jonne on reilun puolen tunnin venematka (Huom! Säävaraus). Vankilan kuuluisin vanki Nelson Mandela vietti saarella lähes 18 vuotta. Retken aikana voi tutustua sekä vankilamuseoon että saaren muihin osiin. Retki on kansainvälinen ja englanninkielinen. Pyydämme ilmoittautumaan retkelle jo matkaa varatessanne. (A)
7. päivä, torstai Hyväntoivonniemellä saa käsityksen Kapin alueen mahtavasta luonnosta. Kokopäiväretkellä kierrämme 75 kilometrin pituisen niemen aina sen kuuluisaa kärkeä Cape Pointia myöten. Kuvankaunis reittimme kulkee läpi pienten kaupunkien seuraillen Atlantin valtameren rantaa. Kapin alueella vallitsee välimeren ilmasto ja maisema on paikoin hyvinkin karua. Karuus kätkee kuitenkin sisälleen yli 8500 kasvilajia sekä nisäkäslajeja, joita muualla ei tavata. Hyväntoivonniemen kansallispuisto sijaitsee aivan niemen kärjessä. Hyvällä onnella saatamme nähdä siellä harvinaisen valkopäätopin tai kapinvuoriseepran. Lounaan nautimme kalaravintolassa lähellä viehättävää Simon’s Townia. Kaupungin lähellä asustaa pingviiniyhdyskunta, jonka puuhia pääsemme seuraamaan aivan läheltä. Hotelliin palaamme myöhään iltapäivällä. (A, L)
9. päivä, lauantai Tänään on vielä aikaa nauttia Kapkaupungin tarjonnasta.Kuljetus lentokentälle, josta klo 17.50 lento (Turkish Airlines) Istanbulin kautta (Turkish Airlines) Suomeen. (A)
Matkan hinta: 2770 €, 29.12.2017-7.1.2018 3070 € (sis. lento- ja turistiverot sekä muut viranomaismaksut 368 €)
Ennakkomaksu 350 €/hlö
Lisämaksu yhden hengen huoneesta tammi-marraskuu 2017 490 €
Lisämaksu yhden hengen huoneesta 29.12.2017 510 €
Lisäretki: Robben island 25 €